Cuneiform Tablet Kt d/k 28a (AKT 10 40b)
Cuneiform tablet, dated to the Old Assyrian Period (ca. 1950-1850 BC).
Genre: debt note
Transliteration:
0.5 ma-na KÙ.BABBAR na-ru-uq ŠE-um 3 na-ru-uq GIG i-ṣé-er tár-ḫu-a-lá ku-ul-zi-a-ar ga-lu-lu ḫu-ší-ú-ma-an lu-ùḫ-ra-aḫ-šu ù ga-lá-a a-lúm{ki} tal-wa-aḫ-šu-ša-ra pí-ir-wa i-šu KÙ.BABBAR ú-ṭá-tám i-na ḫa-ar-pí-im i-du-nu ù 20 ma-ak-ri-e-iš ù 20 a-ší-iš i-du-nu KÙ.BABBAR i-na qá-qá-ad šál-mì-šu-nu ù ke-ni-šu-nu ra-ki-is ú-ṭá-tám a-na kà-ni-iš{ki} šu-nu-ma i-ša-du-du-nim ú-ṭá-tám i-na DUG-tim ša pí-ir-wa-ma i-ma-du-du IGI ḫa-za-mì-il₅ DUMU ḫa-ma-ar IGI pí-ir-wa DUMU a-zu IGI a-šùr-i-dí DUMU dan-a-šùr